SPALI เปิดโครงการแนวราบย่านพระราม 5 มูลค่า 260 ลบ.ใน Q4/58
SPALI เปิดโครงการแนวราบย่านพระราม 5 มูลค่า 260 ลบ.ใน Q4/58
20 พ.ย. 2558

นายไตรเตชะ ตั้งมติธรรม กรรมการและรองกรรมการผู้จัดการ บริษัท ศุภาลัย จำกัด (มหาชน) หรือ SPALI เปิดเผยว่า ทิศทางตลาดอสังหาริมทรัพย์โซนกรุงเทพฯ ตะวันตกมีโอกาสเติบโตอย่างต่อเนื่องและเพื่อรองรับความต้องการที่อยู่อาศัยของผู้บริโภคในย่านพระราม 5 ในช่วงไตรมาสสุดท้ายของปี 2558 บริษัทฯ ได้เตรียมเปิดโครงการแนวราบเพิ่มอีก 1 โครงการ “ศุภาลัย พรีโม่ นครอินทร์ – พระราม 5” มีพื้นที่โครงการประมาณ 13 ไร่ มูลค่าโครงการประมาณ 260 ล้านบาท
โครงการ “ศุภาลัย พรีโม่ นครอินทร์ – พระราม 5” เป็นบ้านทาวน์โฮม 2 ชั้น 3 ห้องนอน 2 ห้องน้ำ จอดรถ 2 คัน ราคาเริ่มต้น 2 ล้านกว่าบาท มีจุดเด่นเรื่องการออกแบบโปร่งสบายในสไตล์โมเดิร์น ที่มีฟังก์ชั่นลงตัวเพื่อตอบสนองความต้องการของทุกคนในครอบครัว และให้ความเป็นส่วนตัวท่ามกลางผู้พักอาศัย เพียง 110 ครอบครัวเท่านั้น
อีกทั้งคำนึงถึงการประหยัดพลังงาน โดยก่อสร้างด้วยอิฐมวลเบา ใช้กระจกเขียวตัดแสง สุขภัณฑ์รุ่นประหยัดน้ำ และหลอดประหยัดพลังงาน ตลอดจนระบบรักษาความปลอดภัยตลอด 24 ชั่วโมง โดดเด่นด้วยทำเลศักยภาพ เดินทางสะดวก สามารถเข้า – ออก ได้หลายเส้นทาง สามารถเชื่อมต่อไปยังถนนนครอินทร์ และถนนราชพฤกษ์ แวดล้อมด้วยสถานที่สำคัญและห้างสรรพสินค้าชั้นนำมากมาย อาทิ Makro, เทสโก้ โลตัส, The Walk, The Circle ราชพฤกษ์, อนุบาลเด่นหล้า และโรงพยาบาลพระนั่งเกล้า เป็นต้น
โปรโมชั่นพิเศษช่วงเปิดตัวโครงการใหม่ วันที่ 28 – 29 พฤศจิกายนนี้ เปิดจองโซนหน้าโครงการ รับส่วนลดสูงสุดถึง 150,000 บาท พร้อมรับของแถมหลายรายการ อาทิ แอร์ห้องนอนใหญ่ มุ้งลวดหน้าต่าง ปูสนามหญ้า ถังเก็บน้ำบนดิน และปั๊มน้ำ